A4-0086/95

Ψήφισμα σχετικά με τις τροποποιήσεις που επέφερε το Συμβούλιο στις τροπολογίες του Κοινοβουλίου στο σχέδιο διορθωτικού και συμπληρωματικού προϋπολογισμού αριθ. 1/95, Τμήμα ΙΙΙ - Επιτροπή (C4-0138/95)

Το Ευρωπαϊκό Κοινοβούλιο,

- έχοντας υπόψη τη Συνθήκη για την Ευρωπαϊκή Ένωση,

- έχοντας υπόψη τη διοργανική συμφωνία της 29ης Οκτωβρίου 1993 σχετικά με τη βελτίωση της διαδικασίας του προϋπολογισμού και τη δημοσιονομική πειθαρχία ((ΕΕ C 331 της 07.12.93, σ. 1)),

- έχοντας υπόψη τα ψηφίσματά του της 27ης Οκτωβρίου 1994 ((ΕΕ C 323 της 21.11.1994, σ. 125)) και της 15ης Δεκεμβρίου 1994 ((EE C 18 της 23.01.1995, σ. 145)) όσον αφορά το σχέδιο Γενικού Προϋπολογισμού των Ευρωπαϊκών Κοινοτήτων για το οικονομικό έτος 1995,

- έχοντας υπόψη τις τροπολογίες που εγκρίθηκαν σε πρώτη ανάγνωση ((Πρβλ. παράρτημα στα ΣΠ της ημερομηνίας αυτής)), στις 6 Απριλίου 1995 στο σχέδιο ΔΣΠ αριθ. 1/95

- έχοντας υπόψη το σχέδιο διορθωτικού και συμπληρωματικού προϋπολογισμού αριθ. 1/95, όπως υπεβλήθη μετά την περάτωση της 2ης ανάγνωσης στο Συμβούλιο στις 10 Απριλίου 1995 (C4-0138/95),

- έχοντας υπόψη την έκθεση της Επιτροπής Προϋπολογισμών (Α4-0086/95),

Α. λαμβάνοντας υπόψη ότι το Συμβούλιο απέρριψε, χωρίς να παράσχει συγκεκριμένη αιτιολόγηση, πολλές τροπολογίες που κατέθεσε το Κοινοβούλιο σε πρώτη ανάγνωση,

Β. λαμβάνοντας υπόψη ότι το προσχέδιο διορθωτικού και συμπληρωματικού προϋπολογισμού 1/95 που υπέβαλε η Επιτροπή δεν αμφισβητούσε τη θέση του Ευρωπαϊκού Κοινοβουλίου όσον αφορά την ταξινόμηση των δαπανών,

Γ. έχοντας υπόψη ότι αυτό το ΔΣΠ αριθ. 1/95 μεταφέρει πιστώσεις ήδη εγγεγραμμένες στον προϋπολογισμό που εγκρίθηκε στις 15 Δεκεμβρίου 1994 προς επιχειρησιακές γραμμές, για να καταστήσει δυνατή την πλήρη ένταξη των νέων χωρών που προσχώρησαν στην Ευρωπαϊκή Ένωση, παρατηρεί ότι το ανώτατο ποσοστό αύξησης των ΜΥΔ έχει μειωθεί σε σχέση με τις πιστώσεις αναλήψεως υποχρώσεων και τις πιστώσεις πληρωμών που εγκρίθηκαν στις 15 Δεκεμβρίου 1994.

1. υπογραμμίζει ότι κατά την πρώτη ανάγνωση, το Ευρωπαϊκό Κοινοβούλιο σεβάστηκε τους όρους της Συνθήκης, του δημοσιονομικού κανονισμού και των δημοσιονομικών προοπτικών, όπως αυτές αναθεωρήθηκαν και εγκρίθηκαν στις 13 Δεκεμβρίου 1994, στο πνεύμα της συνεργασίας που επετεύχθη από τα δύο σκέλη της αρμόδιας επί του προϋπολογισμού αρχής[semigr ]

2. επισημαίνει ότι μετά την ψηφοφορία επί των τροπολογιών στο σχέδιο προϋπολογισμού, τα περιθώρια στο πλαίσιο των ανωτάτων ορίων στις διάφορες θέσεις, σύμφωνα με την παράγραφο 19 της διοργανικής συμφωνίας της 29ης Οκτωβρίου 1993, έχουν ως εξής: κεφάλαιο 1: 1047 εκατ. Ecu, κεφάλαιο 2: 0 Ecu, κεφάλαιο 3: 5,1 εκατ. Ecu, κεφάλαιο 4: 22,4 εκατ. Ecu, κεφάλαιο 5: 22,7 εκατ. Ecu[semigr ]

3. εκφράζει τη λύπη του για το γεγονός ότι στην υποδιαίρεση Β1, το Συμβούλιο απέστη από τις προτάσεις της Επιτροπής που περιλαμβάνονταν στο προσχέδιο προϋπολογισμού και αρνήθηκε να ξεκινήσει την ad hoc διαδικασία που ζήτησε το Κοινοβούλιο, κατά παράβαση της διοργανικής συμφωνίας της 29ης Οκτωβρίου 1993[semigr ] θεωρεί ότι αυτές οι τρεις «τροποποιήσεις» του Συμβουλίου γίνονται στη διαδικασία της προσφυγής που κατέθεσε το Συμβούλιο κατά του Ευρωπαϊκού Κοινοβουλίου στις 21 Φεβρουαρίου 1995, παρακωλύοντας έτσι τη διεξαγωγή των εργασιών του Δικαστηρίου[semigr ]

4. εγκρίνει, υπό τις συνθήκες αυτές, τη διατήρηση σε δεύτερη ανάγνωση των τροπολογιών που αποκαθιστούν το προσχέδιο προϋπολογισμού και τις οποίες το Συμβούλιο θεώρησε «τροποποιήσεις», εγκρίνει για τις υπόλοιπες γραμμές της υποδιαίρεσης Β1 τις εκτιμήσεις της Επιτροπής και θεωρεί ότι η έγκριση των ποσών αυτών δεν μεταβάλλουν επ' ουδενί τη στάση του Κοινοβουλίου όσον αφορά την ταξινόμηση, όπως αυτή εγκρίθηκε κατά την ψηφοφορία του Δεκεμβρίου 1994[semigr ]

5. εγκρίνει την απόφαση να τεθούν σε δεύτερη ανάγνωση όλες οι τροπολογίες που απορρίφθηκαν από το Συμβούλιο, με εξαίρεση την τροπολογία της πρώτης ανάγνωσης στη θέση Β7-5202 για την οποία το σχέδιο του Συμβουλίου μπορεί να γίνει δεκτό[semigr ]

6. χαιρετίζει την εκ μέρους του Συμβουλίου έγκριση όλων των τροπολογιών της κατηγορίας 5 των δημοσιονομικών προοπτικών[semigr ]

7. αναθέτει στον Πρόεδρό του να διαβιβάσει τις παρούσες δημοσιονομικές αποφάσεις προς την Επιτροπή και το Συμβούλιο.